Vágás

A primitíveket kirajzolás elõtt be kell vágni a látótérbe, amelyet 6 sík határoz meg. Az OpenGL-ben lehetõség van még ezen kívüli vágósíkok specifikálására is a

void glClipPlane( enum plane, const double *equation);

eljárással.
plane jelzi, hogy melyik vágósíkot állítjuk be. Értéke a GL_CLIP_PLANEi valamelyike lehet, ahol i egy 0 és GL_MAX_CLIP_PLANES-1 közötti érték.
equation egy négy lebegõpontos értéket tartalmazó vektor címe. Ezen értékek egy sík egyenlet együtthatói objektum koordinátákban: p1, p2, p3, p4 (ebben a sorrendben).
A glClipPlane parancs egy félteret specifikál egy négyegyütthatós sík-egyenletet felhasználva. A glClipPlane meghívása után a sík-egyenlet transzformálódik a modelview mátrix inverzével, és az eredményként létrejövõ egyenlet fog tárolódni. A modellview mátrix további változtatásai nincsenek hatással az eltárolt sík-egyenlet együtthatóira. Ha egy vertex koordinátáit ezen sík-egyenletbe behelyettesítve pozitív vagy nulla értéket kapunk, akkor a vertex belül van, egyébként kívül.
Az így definiált vetítési síkok engedélyezhetõk, illetve letilthatók a generikus glEnable, illetve glDisable utasítással. Mindkét utasítás argumentuma GL_CLIP_PLANEi, jelezve azt, hogy melyik síkot akarjuk engedélyezni vagy letiltani.

->következõ oldal
<-elõzõ oldal
<--fõoldal